94/611/EY: Komission päätös, tehty 9 päivänä syyskuuta 1994, direktiivin 89/106/ETY 20 artiklan soveltamisesta rakennusmateriaalien osalta



Virallinen lehti nro L 241 , 16/09/1994 s. 0025 - 0029

Suomenk. erityispainos Alue 13 Nide 27 s. 0032

Ruotsink. erityispainos Alue 13 Nide 27 s. 0032



KOMISSION PÄÄTÖS, tehty 9 päivänä syyskuuta 1994, direktiivin 89/106/ETY 20 artiklan soveltamisesta rakennusmateriaalien osalta (94/611/EY) EUROOPAN YHTEISÖJEN KOMISSIO joka ottaa huomioon Euroopan yhteisön perustamissopimuksen, ottaa huomioon 21 päivänä joulukuuta 1988 annetun neuvoston direktiivin 89/106/ETY(1), sellaisena kuin se on viimeksi muutettuna direktiivillä 93/68/ETY(2), ja erityisesti sen 3, 6 ja 20 artiklan, rakennusalan tuotteita koskevan jäsenvaltioiden lainsäädännön lähentämisestä, ottaa huomioon neuvoston 89/106/ETY direktiivin tulkintaa koskevista asiakirjoista annetun komission tiedonannon, sekä katsoo, että direktiivin 89/106/ETY 3 artiklan 2 kohdassa säädetään mahdollisten kansallisella, alueellisella tai paikallisella tasolla esiintyvien turvallisuustasojen erojen huomioon ottamiseksi, että kaikki olennaiset vaatimukset voivat antaa aiheen perustaa suoritusluokkia tulkintaa koskeviin asiakirjoihin ja teknisiin eritelmiin, tulkintaa koskevassa asiakirjassa N:o 2 "Paloturvallisuus" oleva 4.2.1 kohta osoittaa oikeutetuksi tarpeen vahvistaa eri tasoja olennaiselle vaatimukselle: - rakennuskohteiden tyypin, käytön ja sijoittumisen, - niiden suunnittelun, - turvajärjestelmien asennuksen perusteella, tulkintaa koskevassa asiakirjassa N:o 2 2.2 olevassa kohdassa luetellaan "Paloturvallisuuden" olennaisen vaatimuksen noudattamiseen kehottavia toisiinsa läheisesti kuuluvia toimenpiteitä; nämä strategian määrittämiseen myötävaikuttavat toimenpiteet voidaan toteuttaa jäsenvaltioissa eri tavoin paloturvallisuuden alalla, tulkintaa koskevassa asiakirjassa N:o 2 4.2.3.3 oleva kohta osoittaa, että eräs jäsenvaltioissa voimassa oleva toimenpide on tulen ja savun syntymisen ja leviämisen rajoittaminen sen syttymistilaan (tai tietylle alueelle) rajoittamalla rakennustuotteiden myötävaikutusta täyden palon vaiheeseen, olennaisten vaatimusten luokkien määrittely on osittain riippuvainen tämän rajoituksen tasosta, tämän rajoituksen taso voidaan ilmaista vain tuotteiden tulenarkuuden tasoeroilla niiden lopullisessa käyttöympäristössä, tulkintaa koskevassa asiakirjassa N:o 2 olevassa 4.3.1.1 kohdassa täsmennetään kehitettäväksi yhdenmukaistetut ratkaisut tuotteiden tulenarkuuden arvioimiseksi; tämä ratkaisu saattaa sisältää luonnollisessa tai pienennetyssä koossa toteutettuja palokokeita, jotka vastaavat huomioon otettavia todellisia tulipaloja, ratkaisu saavutetaan tulkintaa koskevassa asiakirjassa määrittelemättömästä luokkajärjestelmästä, lukuunottamatta yksittäinen palava esinetestiä (SBI), edellä mainittu luokkajärjestelmä viittaa joihinkin standardointielinten jo määrittelemiin koemenettelyihin, luokkia B, C ja D vastaavat kynnysarvot täsmennetään myöhemmin uudessa päätöksessä, sitten kun se on mahdollista SBI-testin kehittämisen jälkeen, direktiivin 89/106/ETY 20 artiklan 2 kohdassa täsmennetään vaatimusluokkien perustamiseksi tarvittavien määräysten antamisen menettelytavan, siltä osin kuin vaatimusluokkia ei ole esitetty tulkintaa koskevissa asiakirjoissa, ja pysyvää rakennusalan komiteaa on kuultu direktiivin 20 artiklan 3 kohdassa vahvistettua menettelyä noudattaen, ja komitea on antanut puoltavan lausunnon, ON TEHNYT TÄMÄN PÄÄTÖKSEN: 1 artikla 1. Kun tuote lopullisissa käyttöolosuhteissaan vaikuttaa osaltaan tulen ja savun syntymiseen sekä leviämiseen syttymistilassa (tai tietyllä alueella), tuote luokitellaan tulenarkuusominaisuuksiensa mukaan liitteen taulukoissa 1 ja 2 esitettyä luokittelujärjestelmää noudattaen. 2. Tuotteet tutkitaan niiden lopullisissa käyttöolosuhteissa. 3. Taulukkoa 1 sovelletaan seuraaviin tuotteisiin: - seinä- ja kattomateriaalit, mukaan lukien niiden pinnoitteet, - rakennuselementit, - rakennuselementtien sisältämät tuotteet, - putkisto- ja johtoelementit, - julkisivuissa ja ulkoseinissä käytettävät tuotteet. Taulukkoa 2 sovelletaan lattioihin ja niiden pinnoitteisiin. 2 artikla Tämä päätös on osoitettu kaikille jäsenvaltioille. Tehty Brysselissä 9 päivänä syyskuuta 1994. Komission puolesta Martin BANGEMANN Komission jäsen (1) EYVL N:o L 40, 11.2.1989, s. 12 (2) EYVL N:o L 220, 30.8.1993, s. 1 LIITE TAULUKKO 1 >TAULUKON PAIKKA> TAULUKKO 2 >TAULUKON PAIKKA>